钦定古今图书集成/理学汇编/学行典/第176卷 > 杜惟熙
## 钦定古今图书集成/理学汇编/学行典/第176卷 > 杜惟熙

按《浙江通志》：“杜惟熙，号见山，东阳人。成童时，即有志
理学。及长，师事卢一松先生，讲五举书院，多所领悟。
一松称其迈往精进，事之几十年。归。尝言学者一息
不昧，则万古皆通；一刻少宽即终朝欠缺。故其学以
复性为宗，克欲为实际，精研力究，不舍昼夜，晚而益纯。张凤梧建崇正书院，聘主教席，启悟后学甚众。年”
八十馀卒。